Helianthus tuberosus


Helianthus tuberosus 
Pianta erbosa con na reis ch'a pòrta motobin ëd patate (ij tapinabò). La pianta a l'é àuta fin a doi méter. Le feuje a son alterne, le fior giaune. Ij tapinabò (le "patate") a son motobin iregolar, rossastr.

La pianta a l'é originaria dl'América setentrional.

Ambient
A chërs arlongh ij fium, dal livel dël mar fin a 1.800 méter. A fioriss da aost a otober. A l'é ëdcò motobin coltivà.

Proprietà
Ij frut a smijo a patate, ma a conten-o pa d'àmid. A l'é adat, antlora, ant le diete e a l'é rich ëd vitamin-a A e B. A l'é dovrà da chi a seufr ëd digestion e dë stitichëssa.

Cusin-a
Ij tapinabò l'han un gust ch'a arcòrda l'articiòch e un pòch la ninsòla.
A son dovrà com acompagnament a la bagna càuda.
As peulo mangesse bujì o fricassà.

Arferiment bibliogràfich për chi a veul fé dj'arserche pì ancreuse 
 Helianthus tuberosus L. 

Erbe an cusin-a
Helianthus